Papali ea kalaneng e hloka ho matlafatsoa Lingoli le libapali tsa papali ea kalaneng li boletse ha ho tlamehoa ho tsosoa molota papali ena ekasitana le ho hohela bacha hore ba e amohela ba be ba e rate. Tsena li hlahelletse moketjaneng oa tšoantšiso ea ‘Foolish Pride’ eo ho eona seqapi, sepapali, sengoli le motsamaisi Gonzales Scout a batalatsang bophelo ba boikutlo bo se nang motheo, boo a reng ke sebopeho seo Basotho ba leng sona. “Ba rata hore ba ikhantša ba lapa,” ke eena eo, a botsa hore na ebe seo se bolelang hoo motho a tlang ho hana le feela h’a thusoa ka tse eang ka maleng a hae. “Ho ho holo ke ho rata ho etsisana motho a sa battle ho inahanela. Ha e mong a kena khoebong ea liqhome ke huu! Kaofela. Ke mocha-o-chele ka mona, litolobonya, ha ho e aka batlang ho etsa ho fapaneng,” Scout o bolela joalo molaetseng oa hae. Scout, ‘moho le ba bang liqhoku papaling ena ea kalaneng ba supile ha